Na temelju članka 18. Statuta Općine Jelenje (Službene novine PGŽ broj 33/09, 13/13, 6/16 i 17/17 i Službene novine Općine Jelenje 3/17, 5/18, 11/18, 32/20, 39/5), Općinsko vijeće Općine Jelenje na 10. sjednici održanoj 15.11.2022. donijelo je

**ODLUKU**

**o pristupanju Općine Jelenje inicijativi „Sporazum gradonačelnika/načelnika za klimu i energiju”**

Članak 1.

Prihvaća se pristupanje Općine Jelenje inicijativi „Sporazum gradonačelnika za klimu i energiju“ (engl. Covenant of Mayors for Climate & Energy).

Članak 2.

Općina Jelenje prihvaća načela i obveze iz Sporazuma gradonačelnika za klimu i energiju te dugoročne ciljeve koje je usvojila Europska komisija, a time i Republika Hrvatska 2018. godine, za smanjenje emisije CO2 za 40%, povećanje energetske učinkovitosti za najmanje 32,5% i najmanje 32% udjela energije iz obnovljivih izvora do 2030. godine, u odnosu na razinu iz 1990. godine na području Općine Jelenje.

Članak 3.

Tekst Sporazuma gradonačelnika za klimu i energiju, prilog je ove Odluke, a u ime Općine Jelenje potpisuje ga općinski načelnik Općine Jelenje.

Članak 4.

Ovaj Odluka objavit će se u „Službenim novinama Općine Jelenje“ i stupa na snagu osmog dana od dana objave.

KLASA: 024-02/22-01/10

URBROJ:2170-20-01-22-4

U Dražicama 15.11.2022.

OPĆINSKO VIJEĆE OPĆINE JELENJE

PREDSJEDNICA

Izabela Nemaz